**Molėtų rajono savivaldybės taryba**

**SPRENDIMAS**

**Dėl RINKOS PATAISOS KOEFICIENTO, TAIKOMO molėtų RAJONO SAVIVALDYBĖS BŪSTO (IŠSKYRUS SOCIALINĮ BŪSTĄ) NUOMOS MOKESČIUI APSKAIČIUOTI, NUSTATYMO**

2020 m. vasario 26 d. Nr. B1-60

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 14 straipsnio 1 dalimi, 20 straipsnio 6 dalimi, Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“, 6 punktu, atsižvelgdama į Molėtų rajono savivaldybės būsto ir socialinio būsto nuomos komisijos 2020 m. vasario 17 d. posėdžio protokolą Nr. T43-2, Molėtų rajono savivaldybės taryba nusprendžia:

1. Nustatyti rinkos pataisos koeficientą, taikomą Molėtų rajono savivaldybės būsto (išskyrus socialinį būstą) nuomos mokesčiui apskaičiuoti, R = 7.

2. Pripažinti netekusiu galios Molėtų rajono savivaldybės tarybos 2015 m. vasario 20 d. sprendimą Nr. B1-43 „Dėl rinkos pataisos koeficiento, taikomo Molėtų rajono savivaldybės būsto (išskyrus socialinį būstą) nuomos mokesčiui apskaičiuoti, nustatymo“.

3. Nustatyti, kad šis sprendimas įsigalioja 2020 m. liepos 1 d.

Savivaldybės meras Saulius Jauneika